अहमदाबाद। गुजरात सरकार ने उच्च न्यायालय को बताया कि 23 में से 17 शेरों की मौत विषाणु और जीवाणु संक्रमण के कारण हुई। सितंबर के तीन हफ्तों के दौरान सरसिया रेंज में 23 शेरों की मौत हो गई। यह रेंज अमरेली जिले के दलखानिया रेंज का हिस्सा है। मुख्य न्यायाधीश आर सुभाष रेड्डी और न्यायमूर्ति वी एम पंचोली की खंड पीठ के सवालों की प्रतिक्रिया में एक हलफनामे में जूनागढ़ के वन उप संरक्षक धीरज मित्तल ने कहा कि सरकार गिर के जंगल में शेरों से संबंधित सभी मुद्दों के प्रति संवेदनशील और गंभीर है।